Mathata a ka a ile a thoma ge ke eya go ithutela tša molao yunibesithing yeo e lego motseng wa Wrocław. Ka ge ke be ke le kgole le batswadi ba ka, ke ile ka ikgethela bagwera ba babe. Ke be ke dutše ke rata kgwele ya maoto, eupša ka baka la tutuetšo ya bagwera ba ka ba bafsa, ke ile ka thoma go e fišegela. Sehlopha seo ke bego ke se rata se be se etšwa Warsaw, gomme mafelobekeng ke be ke se latelela go sa šetšwe gore se yo bapala kae. Maetong ao go be go nwewa kudu, go dirišwa diokobatši gampe gomme ka dinako tše dingwe go lwewa o šoro le bathekgi ba dihlopha tše dingwe. Ke be ke lebelela se e le tsela ya go itebatša dikgateletšo tša bophelo bja letšatši le letšatši, le ge ke be ke tseba gore ge maphodisa a ka ntshwara ke be ke tla senyegelwa ke mošomo.